Ucraina a obținut biletele pentru Campionatul European din această vară (va fi prima adversară a României din Grupa E), după ce s-a impus în fața Islandei, scor 2-1, în finala barajului de calificare la turneul din Germania.
Ucraina, adversara României la EURO 2024 - Victorie dramatică în fața Islandei
La fel ca în meciul cu Bosnia-Herțegovina, ucrainenii au fost nevoiți să revină și în partida disputată la Wroclaw (Polonia), după ce Islanda a deschis scorul prin Gudmundsson ('30).
Vecinii noștri au avut un gol anulat în prima repriză (Yaremchuk ' 39 - ofsaid), dar au punctat de două ori în repriză secundă.
Viktor Tsygankov ('54) și Mykhailo Mudryk ('84) au marcat din pase oferite de Georgiy Sudakov și au adus calificarea la turneul final (14 iunie - 14 iulie).
De știut:
- Ucraina va face parte din Grupa E la EURO 2024, alături de România, Belgia și Slovacia.
- România și Ucraina se vor întâlni în primul meci din Grupa E. Partida va avea loc în data de 17 iunie, de la ora 16:00, pe Allianz Arena din Munchen (stadionul lui Bayern).
- Potrivit Transfermarkt, lotul Ucrainei este cotat la 354.50 milioane de euro. De cealaltă parte, jucătorii României valorează 95.83 milioane de euro.
- Tot marți, Georgia s-a calificat în premieră la un Campionat European (a învins Grecia la loviturile de departajare), iar Polonia obținut ultimul loc disponibil la turneul final din Germania (5-4 cu Țara Galilor la loviturile de departajare).
Meciurile României la Euro 2024
România vs Ucraina (17 iunie, Munchen, ora 16:00)
Belgia vs România (22 iunie, Koln, ora 22:00)
Slovacia vs România (26 iunie, Frankfurt, ora 19:00)
Grupele turneului final al Euro 2024
Grupa A: Germania, Ungaria, Scoția, Elveția
Grupa B: Spania, Albania, Croația, Italia
Grupa C: Anglia, Danemarca, Slovenia, Serbia
Grupa D: Franța, Austria, Olanda, Play-off A (Țara Galilor vs Polonia)
Grupa E: Belgia, România, Slovacia, Ucraina
Grupa F: Portugalia, Turcia, Cehia, Georgia.